**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Identifikácia verejného obstarávateľa**

 Názov: Ekonomická univerzita v Bratislave

 Sídlo: Dolnozemská cesta č. 1, 852 35 Bratislava

 IČO: 00399957

Telefón: +421 267295147

 Kontaktná osoba: Anna Národová

Verejný obstarávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej len **„Zákon o verejnom obstarávaní/ZVO“) Ekonomická univerzita v Bratislave** (ďalej len **„Verejný obstarávateľ")** realizuje prieskum trhu na obstaranie zákazky podľa § 117 ZVO s názvom **„Zabezpečenie prístupného akademického prostredia hlavného areálu Ekonomickej univerzity v Bratislave pre študentov so špecifickými potrebami – časť Rekonštrukcia mostnej konštrukcie (rampy) v areáli Ekonomickej univerzity v Bratislave- Petržalke pred budovou V1“ podľa projektovej dokumentácie a výkazu výmer vypracovaných Ing. Jozefom Kolomym** (ďalej len **„predmet zákazky").**

Podmienkou hodnotenia predloženej/predložených cenovej/cenových ponuky/ponúk bude splnenie všetkých nižšie uvedených podmienok. Cenové ponuky, ktoré splnia stanovené podmienky, budú hodnotené na základe kritéria určeného v bode **7.1 tohto zadania**.

1. VYMEDZENIE PREDMETU ZÁKAZKY
	1. **Opis predmetu zákazky**

**Uskutočnenie „Zabezpečenie prístupného akademického prostredia hlavného areálu Ekonomickej univerzity v Bratislave pre študentov so špecifickými potrebami – časť Rekonštrukcia mostnej konštrukcie (rampy) v areáli Ekonomickej univerzity v Bratislave- Petržalke pred budovou V1”, ktorá je vymedzená projektovou dokumentáciou vypracovanou Ing. Jozefom Kolomym – MCM, Znievska 3, 851 06 06 Bratislava a výkazom výmer, ktoré tvoria prílohu č. 1 k tomuto zadávaniu zákazky.**

Stručný opis predmetu zákazky:

Rekonštrukcia mostnej konštrukcie /rampy/ v areáli Ekonomickej univerzity v Bratislave – Petržalka pred budovou V1 rieši rekonštrukciu rampy, jestvujúcej rampy ako aj osadenie čiastkovej rampy v požadovanom sklone 1:12. Korektúrou pôvodného zámeru PD dochádza k zjednodušeniu spôsobu realizácie diela, k zlacneniu celého objemu diela a k zachovaniu dvoch parkovacích miest pre zdravotne a telesne postihnuté osoby . Súčasná dlažba na rampe je devastovaná pojazdom motorových vozidiel, čím dochádza porušeniu súvrstvia dlažby a zatekaniu k nosnej časti rampy. Navrhovaná úprava jestvujúceho vstupu rieši osadenie rampy pre užívanie osobami s obmedzenou schopnosťou pohybu. Rekonštrukcia rampy pozostáva z odstránenia jestvujúcich monolitických zábradlí na obidvoch stranách rampy a odstránení dlažby s podkladnými vrstvami až na nosnú konštrukciu. Odstráni sa kontaktný zatepľovací systém vonkajších strán zábradlia a podpornej konštrukcie jestvujúcej rampy. Vybúra sa asfaltová plocha v mieste novej rampy a výkopov pre drenáž a stĺpiky, vybúra sa podkladový betón v mieste novej rampy a výkopových prác pre drenáž a stĺpiky. Zemné práce sa prevedú v mieste realizácie základových pásov pre stĺpiky a v mieste drenáže s odvodnením. Výkopová zemina bude použitá na spätný zásyp a zvyšná časť sa použije na tvarovanie terénu v areáli. Následne sa prevedie ošetrenie nosných častí betónových konštrukcií v hornej a dolnej časti jestvujúcej rampy. Na takto pripravenú konštrukciu sa prevedie hydroizolácia a nová konštrukcia rampy podľa PD. Osadia sa nové oceľové zábradlia na každej strane rampy a ukotvia sa. Dlažba bude použitá protišmyková, mrazuvzdorná. Zvislé a vodorovné konštrukcie jestvujúcej rampy budú lokálne vyspravené ochrannou maltou , ktorá je určená na antikoróznu ochranu prútov výstuže. Všetky odpady budú likvidované osobou na to oprávnenou a bude sa viesť evidencia o ich likvidácii.

* 1. V súvislosti s označením niektorých materiálov a výrobkov vo výkaze výmer obchodným názvom, verejný obstarávateľ umožňuje predloženie ponuky s použitím ekvivalentných materiálov a výrobkov s tým, že takého použitie bude označené v ponuke slovom „ekvivalentný“ a zároveň hrubo/farebne ináč vyznačený. Použitie ekvivalentného riešenia nemôže byť dôvodom predĺženia lehoty realizácie, zníženia kvality alebo zmeny ceny predmetu zákazky. Ekvivalentné riešenia musia byť s minimálne takými kvalitatívnymi a technickými parametrami, ktoré stanovuje projektová dokumentácia, tvoriaca súčasť zadania.
	2. Ak uchádzač použije ekvivalentné špecifikácie, všetky ich technické parametre uvedie vo svojej ponuke.
	3. Kód klasifikácie produkcie (CPV): 45000000-7.
	4. Záujemcom sa umožňuje vykonať obhliadku miesta uskutočnenia predmetu zákazky, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta uskutočnenia predmetu zákazky idú na ťarchu záujemcu.

Záujemcovia, ktorí prejavia záujem o vykonanie obhliadky, dostanú informácie na tel. čísle +421 267295262

 u kontaktnej osoby: Ing. Jozef Cerovský.

 Na adrese: Ekonomická univerzita v Bratislave, Dolnozemská cesta č. 1, 852 35 Bratislava.

1. MIESTO A DOBA PLNENIA
	1. Miesto uskutočnenia: Ekonomická univerzita v Bratislave, Dolnozemská cesta č. 1, 852 35 Bratislava.
	2. Doba plnenia: do 60 dní od odovzdania pracoviska/staveniska.
2. PODMIENKY PREDKLADANIA CENOVÝCH PONÚK

3.1 Cenovú ponuku je potrebné predložiť osobne/poštou v uzavretej obálke na adresu:

Ekonomická univerzita v Bratislave

Oddelenie pre verejné obstarávanie

Dolnozemská cesta č. 1, 852 35 Bratislava

e-mail: anna.narodova@euba.sk

informácie na tel.č. 672 95 147

kontaktná osoba: Anna Národová

 Na obálke bude uvedené obchodné meno uchádzača (ďalej „Uchádzač") a nápis„Cenová ponuka – stavba rampa V1".

* 1. Cenovú ponuku je potrebné doručiť najneskôr: 16.09.2019 do 10:00 hod.
	2. Uchádzač môže Cenovú ponuku vziať späť, alebo zmeniť najneskôr do termínu predkladania ponúk uvedeného v bode 3.2 tohto zadania.
1. SPÔSOB URČENIA CENY
	1. Cena za predmet zákazky bude stanovená dohodou v zmysle zákona NR SR č. 18/1996 Z.z. o cenách v znení neskorších predpisov, bude vypočítaná podľa zákonov platných a účinných ku dňu predloženia ponuky, bude vypočítaná na základe vecnej špecifikácie, stanovenej projektovou dokumentáciou a na základe výkazov výmer- popisu prác a dodávok na vymedzenú mernú jednotku vrátane jej množstva a podľa podmienok stanovených v tomto zadávaní zákazky. **Cena zákazky bude špecifikovaná rozpočtom. Rozpočet spracuje uchádzač tak, že ocení jednotlivé položky výkazu výmer, ktorý je prílohou tohto zadávania zákazky. Ocenenie týchto položiek výkazu výmer uchádzač vykoná podľa podmienok, ktoré sú uvedené nižšie**.
	2. V cene bude zahrnutá cena všetkých činností, prác, dodávok a montáží v rozsahu stanovenom výkazom výmer a v rozsahu stanovenom obchodnými podmienkami verejného obstarávateľa, ako i všetky náklady súvisiace s uskutočnením predmetu zákazky, ktoré bude potrebné vynaložiť na uskutočnenie predmetu zákazky podľa výkazu výmer a tohto zadania, ako aj všetky činnosti a záväzky, ku ktorým sa uchádzač zaviaže v návrhu zmluvy, predloženom podľa prílohy tohto zadania, budú započítané v cenách jednotlivých položiek rozpočtu.
	3. Cena bude uvedená v členení:
		1. cena predmetu zákazky celkom bez DPH ………………………… eur
		2. sadzba DPH v % ………………………………………..
		3. výška DPH …………………………………. …………….. ...............eur
		4. cena predmetu zákazky celkom vrátane DPH …………………... ..eu
	4. Podkladom pre spracovanie ponukového rozpočtu uchádzača, ktorý predkladá uchádzač vo svojej ponuke do tejto súťaže, je výkaz výmer a toto zadanie. Uchádzač v rozpočte dodrží skladbu výkazu výmer, dodrží názov položiek podľa výkazu výmer,  nebude meniť ich názvy, popis, rozsah ani obsah, okrem doplnenia výrobcu, značky a modelu ponúkaného výrobku. **Uchádzač v rozpočte dodrží číslovanie, kódovanie a poradie jednotlivých položiek tak, ako sú položky zostavené a označené vo výkaze výmer**.  **Uchádzač ocení každú položku čiastkou v eur, žiadna položka nemôže zostať neocenená.**

 4.5 V prípade, že ponukový rozpočet uchádzača nebude obsahovať celý rozsah prác a dodávok špecifikovaný výkazom výmer, alebo bude obsahovať položky odchylné, alebo položky doplnené nad rozsah výkazu výmer,

toto bude hodnotené ako nedodržanie tohto zadania a takáto ponuka bude vylúčená z dôvodu nesplnenia zadania. V prípade, že položky výkazu výmer obsahujú špecifikácie, ktoré odkazujú na konkrétneho výrobcu, výrobný postup, značku, patent, typ, miesto alebo oblasť pôvodu alebo výroby, uchádzač len tieto môže nahradiť ekvivalentnými špecifikáciami s minimálne takými kvalitatívnymi a technickými parametrami ako sú verejným obstarávateľom požadované v pôvodnom zadaní. Ak uchádzač použije ekvivalentné špecifikácie, všetky ich technické parametre uvedie vo svojej ponuke.

4.6 Cena je viazaná na výkaz výmer, ktorý predkladá verejný obstarávateľ ako podklad do súťaže. Ponukový rozpočet uchádzača bude tvoriť prílohu č. 1 zmluvy o dielo.

 Cena zohľadňuje kvalitatívne a dodacie podmienky materiálov, výrobkov a stavebno-montážnych prác podľa projektovej dokumentácie, zodpovedajúcich technickým normám a všeobecne záväzným predpisom vo výstavbe.

4.7 Ponukový rozpočet uchádzača musí byť jasný a zrozumiteľný.

* 1. V prípade poskytnutia zľavy z ceny, táto musí byť započítaná do cien jednotlivých položiek rozpočtu.
	2. **Všetky ceny a výpočty sa zaokrúhľujú na dve desatinné miesta na najbližší eurocent.**
	3. Pri rovnosti cien za predmet zákazky u dvoch, rozhoduje o poradí čas podania ponuky.
1. OBSAH A ZÁVÄZNOSŤ CENOVEJ PONUKY
	1. Cenová ponuka musí byť záväzná do 31.11.2019.
	2. Súčasťou ponuky musia byť:
		1. Identifikácia uchádzača.
		2. Návrh ceny za celý predmet zákazky tak, ako je to vymedzené v bode 4. tohto zadania, t.j. ocenený výkaz výmer, ktorý bude prílohou zmluvy a návrh na plnenie kritéria, ktorý je prílohou č. 3 tohto zadania.
		3. N**ávrh zmluvy vrátane príloh –**  na predmet zákazky (uchádzač predkladá všetky prílohy, okrem tých kde je uvedené, že doplní úspešný uchádzač). Znenie obchodných podmienok je uvedené v prílohe 4 tohto zadania. **NÁVRH zmluvy nemožno meniť**, ani uvádzať výhrady, ktoré by boli v rozpore s požiadavkami a podmienkami uvedenými v tomto zadaní na predkladanie cenových ponúk, a ani také skutočnosti, ktoré sú v rozpore so všeobecne záväznými právnymi predpismi. Návrh zmluvy musí byť podpísaný uchádzačom, jeho štatutárnym orgánom, alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
		4. Doklady na preukázanie splnenia podmienok účasti uvedených v prílohe č. 2 Podmienky účasti tohto zadania.
		5. Označenie kontaktnej osoby (s uvedením mena a priezviska, e- mailovej adresy a mobilného telefónneho čísla), na ktorú sa môže Verejný obstarávateľ obrátiť v prípade potreby získať vysvetlenie k obsahu predloženej Cenovej ponuky.
		6. Dokumenty uvedené v bodoch 5.2.2 až 5.2.5 musia byť podpísané osobou, resp. osobami oprávnenými konať v mene uchádzača.
		7. Uchádzač je povinný najneskôr k podpisu zmluvy uviesť a identifikovať svojich subdodávateľov podľa §41 ods. 3 ZVO.

Verejný obstarávateľ si vyhradzuje právo odmietnuť subdodávateľa, ktorý je s ním v obchodnom, súdnom alebo inom spore.

* + 1. Verejný obstarávateľ nesmie uzavrieť zmluvu s uchádzačom/mi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora (§11 ods. 1 zákona o verejnom obstarávaní).
		2. Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými Verejným obstarávateľom v tomto zadaní.
1. UZAVRETIE ZMLUVY A OBCHODNÉ PODMIENKY
	1. Medzi úspešným uchádzačom a Verejným obstarávateľom bude na uskutočnenie stavebných prác tvoriacich predmet zákazky uzavretá Zmluva o dielo v zmysle ustanovenia § 536 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Zmluva“).
	2. Zmluva bude uzavretá podľa podmienok vymedzených v tomto zadaní, v predloženej cenovej ponuke a obvyklých podmienok stanovených Obchodným zákonníkom, ako aj ďalšími právnymi predpismi upravujúcimi realizáciu predmetu zákazky. Návrh zmluvy je prílohou č. 4 tohto zadávania zákazky.
	3. Predmet zákazky bude financovaný z prostriedkov Verejného obstarávateľa.
2. HODNOTENIE PONÚK
	1. Cenové ponuky, ktoré splnia všetky podmienky stanovené v tomto zadaní, budú hodnotené na základe jediného kritéria, ktorým je **najnižšia ponúkaná cena** určená v súlade s ustanovením bodu 4.2 tohto zadania. Cenová ponuka s najnižšou cenou bude vyhodnotená ako úspešná.
	2. Každému uchádzačovi bude doručené oznámenie o výsledku vyhodnotenia jeho cenovej ponuky.
3. ĎALŠIE PODMIENKY
	1. Verejný obstarávateľ si vyhradzuje právo neprijať ani jednu z predložených cenových ponúk (vrátane cenovej ponuky vyhodnotenej ako úspešnej), ako aj právo kedykoľvek ukončiť toto zadanie.

O ukončení tohto zadania zákazky bude Verejný obstarávateľ bezodkladne informovať všetkých uchádzačov.

* 1. Uchádzači znášajú všetky náklady súvisiace s vypracovaním svojej cenovej ponuky.
1. KONTAKTNÉ ÚDAJE
	1. Ďalšie informácie a vysvetlenia týkajúce sa organizácie tohto zadania zákazky môžete získať u zástupcu Verejného obstarávateľa na e-mailovej adrese: anna.narodova@euba.sk

Príloha č. 1

Projektová dokumentácia vo formáte PDF

Výkaz výmer vo formáte EXCEL

Príloha č. 2

PODMIENKY ÚČASTI UCHÁDZAČOV

1. OSOBNÉ POSTAVENIE
	1. Uchádzač musí spĺňať podmienky účasti týkajúce sa osobného postavenia vymedzené v ustanovení § 32 ods. 1 písm. e) a f) ZVO.

Spôsob preukázania splnenia podmienok podľa § 32 ods. 1 písm. e) ZVO:

1. uchádzač zapísaný v zozname hospodárskych subjektov (ZHS) podľa §152 ZVO môže preukázať splnenie podmienok účasti osobného postavenia informáciou o zapísaní do ZHS, alebo predložením platného potvrdenia úradu o zapísaní do ZHS,
2. uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladom v súlade s:
* § 32 ods. 2 písm. e) doloženým dokladom o oprávnení uskutočňovať stavebné práce, ktoré zodpovedajú predmetu zákazky. V prípade, že takáto informácia je uvedená vo verejne dostupnom a bezplatnom elektronickom registri, postačuje, ak uchádzač vo svojej ponuke uvedie link (odkaz na webovú stránku) na požadovanú informáciu;
* § 32 ods. 2 písm. f) doloženým čestným vyhlásením.

1.2 Podrobnosti k podmienkam účasti osobného postavenia a ich preukazovanie sú uvedené v § 32 ZVO.

Príloha č. 3

NÁVRH NA PLNENIE KRITÉRIA

Ponuky sa budú vyhodnocovať na základe najnižšej ceny.

Predmet zákazky: „Zabezpečenie prístupného akademického prostredia hlavného areálu Ekonomickej univerzity v Bratislave pre študentov so špecifickými potrebami – časť Rekonštrukcia mostnej konštrukcie (rampy) v areáli Ekonomickej univerzity v Bratislave- Petržalke pred budovou V1“

Uchádzač:

|  |  |  |  |
| --- | --- | --- | --- |
|  | cena predmetu zákazky celkom bez DPH V EUR | Výška DPH v EUR (sadzba 20%) | cena predmetu zákazky celkom s DPH V EUR |
| Zabezpečenie prístupného akademického prostredia hlavného areálu Ekonomickej univerzity v Bratislave pre študentov so špecifickými potrebami – časť Rekonštrukcia mostnej konštrukcie (rampy) v areáliEkonomickej univerzity v Bratislave- Petržalke predbudovou V1 |  |  |  |

V , dňa

Podpis

**Poznámka:**

**V prípade, ak má Uchádzač - Zhotoviteľ sídlo mimo územia Slovenskej republiky a je platcom DPH, verejný obstarávateľ - Objednávateľ má povinnosť v zmysle platných právnych predpisov SR odviesť daň za Uchádzača - Zhotoviteľ - to znamená, že Uchádzač - Zhotoviteľ nebude fakturovať DPH.**

**Avšak - keďže cena predmetu zákazky celkom vrátane DPH v eurách, ktorú Verejný obstarávateľ - Objednávateľ zaplatí za predmet tejto zmluvy je kritériom na vyhodnotenie ponúk, Uchádzač - Zhotoviteľ (platca DPH) so sídlom mimo územia SR uvedie svoju cenu tak, že k nej pripočíta príslušnú výšku DPH podľa zákona č. 222/2004 Z.z**

Príloha č. 4

**Návrh Zmluvy**

**ZMLUVA O DIELO**

uzavretá podľa § 536 a nasl. zákona č. 513/1991 Zb. Obchodný zákonník v platnom znení

(ďalej len „Zmluva“)

**1.Zmluvné strany**

Objednávateľ: Ekonomická univerzita v Bratislave

Sídlo: Dolnozemská cesta č. 1, 852 35 Bratislava

IČO: 00399957

IČ DPH: SK2020879245

Štatutárny orgán: prof. Ing. Ferdinand Daňo, PhD., rektor

Bankové spojenie: Štátna pokladnica

Číslo účtu (IBAN): SK25818000000070001325744

Zástupca splnomocnený

na rokovanie vo veciach:

1. zmluvných:
2. technických:

(ďalej len „objednávateľ“)

Zhotoviteľ: .....................................

Sídlo: .....................................

Registrácia: .....................................

IČO: .....................................

DIČ: .....................................

IČ DPH: .....................................

**Štatutárny orgán:** .....................................

Bankové spojenie: .....................................

Číslo účtu (IBAN): .....................................

Zástupca splnomocnený na rokovanie vo veciach:

a) zmluvných: ………………………….

b) technických: ………………………….

Číslo telefónu: ………………………….

Číslo faxu: ……………………… …

Email: …………………………….

(ďalej len „zhotoviteľ“)

**2. Predmet Zmluvy**

2.1 Predmetom Zmluvy je zhotovenie diela - „Zabezpečenie prístupného akademického prostredia hlavného areálu Ekonomickej univerzity v Bratislave pre študentov so špecifickými potrebami – časť Rekonštrukcia mostnej konštrukcie (rampy) v areáli Ekonomickej univerzity v Bratislave- Petržalke pred budovou V1“ (ďalej aj ako „dielo“ alebo „predmet zmluvy“). Predmet zmluvy je vymedzený projektovou dokumentáciou vypracovanou Ing. Jozefom Kolomym a výkazom výmer, ktorý tvorí prílohu č. 1 k tejto Zmluve.

2.2 Predmet tejto Zmluvy zahrňuje i uvedenie zrealizovaného diela do prevádzky, odovzdanie príslušných dokladov a ďalšie činnosti súvisiace s realizáciou diela. Súčasťou plnenia zhotoviteľa sú rovnako práce, služby, dodávky alebo výkony zahrnuté v technickom popise výkazov výmer a špecifikáciách Zmluvy, alebo sú obsahom projektovej dokumentácie pre dokončenie predmetu plnenia v súlade s jeho určením a zaručujú úplnú, riadnu a bezchybnú funkčnosť a prevádzkyschopnosť diela.

2.3 Zhotoviteľ sa zaväzuje zhotoviť a odovzdať objednávateľovi dielo podľa podmienok dohodnutých v tejto Zmluve

2.4 Zhotoviteľ potvrdzuje, že je oprávnený uzavrieť túto Zmluvu.

2.5 Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky potrebné k realizácii diela a že disponuje takými kapacitami a odbornými znalosťami, ktoré sú na zhotovenie diela potrebné.

2.6 Zhotoviteľ sa zaväzuje zhotoviť dielo vo vlastnom mene a na vlastnú zodpovednosť.

2.7 Zhotoviteľ nesmie dielo ako celok odovzdať na zhotovenie inému subjektu, je oprávnený zveriť vykonanie časti

 diela subdodávateľovi/subdodávateľom iba v rozsahu subdodávky/subdodávok.

2.8 Zhotoviteľ je povinný uviesť údaje o všetkých v čase uzatvorenia Zmluvy známych subdodávateľoch, o osobách oprávnených konať za subdodávateľa v rozsahu § 41 ods. (3) zákona o verejnom obstarávaní (meno a priezvisko, adresa pobytu, dátum narodenia), ktoré sú uvedené v prílohe č. 4 k tejto Zmluve – v zozname subdodávateľov.

V zozname subdodávateľov zhotoviteľ vyznačí tých subdodávateľov, ktorí majú povinnosť zapisovať sa do registra partnerov verejného sektora podľa zákona číslo 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“). U subdodávateľov, ktorí sú povinní zapisovať sa do registra partnerov verejného sektora  uvedie, či sú zapísaní.

 Zhotoviteľ oznámi objednávateľovi akúkoľvek zmenu údajov o subdodávateľovi písomne a premietne do prílohy č.4 k tejto Zmluve formou dodatku k  Zmluve. Zhotoviteľ môže vykonať zmenu subdodávateľa len ak takáto zmena nevyvolá zvýšenie ceny predmetu Zmluvy, zmenu termínu uskutočnenia predmetu Zmluvy a negatívne neovplyvní kvalitu predmetu Zmluvy.

 Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona o registri partnerov verejného sektora, potom je zhotoviteľ ako aj jeho subdodávatelia povinní dodržať túto povinnosť po celú dobu trvania tejto zmluvy, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti zhotoviteľa podľa predchádzajúcej vety, má objednávateľ nárok na zmluvnú pokutu vo výške 1000,- Eur za každý aj začatý deň porušenia.

2.9 Zhotoviteľ je mikro/malý/stredný podnik (zhotoviteľ uvedie jednu z možností).

2.10 Objednávateľ sa zaväzuje, že riadne a včas dokončené dielo, ktoré bude bez vád a nedorobkov, od zhotoviteľa

 prevezme a zaplatí zhotoviteľovi za jeho zhotovenie cenu dohodnutú v tejto zmluve.

**3. Lehoty plnenia**

* 1. Odovzdanie ukončeného, t. j. zhotoveného a plne funkčného diela ....................(najneskôr do 60 dní) od dňa odovzdania pracoviska/staveniska zhotoviteľovi.

3.2 Zmluvné strany sa dohodli, že zhotoviteľ nie je v omeškaní s lehotou odovzdania ukončeného diela po dobu, po ktorú nemohol plniť svoju povinnosť, súvisiacu s realizáciou predmetu plnenia tejto Zmluvy, následkom okolností vzniknutých na strane objednávateľa. V takomto prípade sa lehota predlžuje o dobu znemožnenia, alebo prerušenia prác zo strany objednávateľa. Takéto skutočnosti musia byť potvrdené zástupcami oboch zmluvných strán. V tomto prípade objednávateľ nie je oprávnený uplatňovať príslušnú zmluvnú pokutu.

3.3 Zhotoviteľ je oprávnený požadovať zmenu termínu odovzdania predmetu Zmluvy pri:

* prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať, nie však pri prekážkach spôsobených subdodávateľom,
* prerušení prác na diele z dôvodov na strane objednávateľa,
* omeškaní s odovzdaním pracoviska.

3.4 Objednávateľ sa zaväzuje odovzdať pracovisko/stavenisko zhotoviteľovi do 10 dní odo dňa nadobudnutia účinnosti tejto Zmluvy a zhotoviteľ sa zväzuje v uvedenej lehote pracovisko/stavenisko od objednávateľa prevziať.

3.5 Zhotoviteľ sa zaväzuje začať so zhotovovaním diela najneskôr do 5 dní odo dňa prevzatia pracoviska/staveniska od objednávateľa.

**4. Cena za zhotovenie diela**

4.1 Cena za zhotovenie diela je stanovená dohodou v zmysle zákona NR SR č. 18/1996 Z. z. o cenách v znení neskorších predpisov, je vypočítaná podľa zákonov platných a účinných ku dňu predloženia ponuky.

4.2 V cene za zhotovenie diela sú zahrnuté všetky náklady potrebné na zrealizovanie predmetu Zmluvy. Všetky náklady súvisiace s plnením predmetu Zmluvy, ktoré bude potrebné vynaložiť podľa projektovej dokumentácie, rozpočtu tvoriaceho prílohu č. 1 k tejto Zmluve a podľa tejto Zmluvy, sú započítané v cene predmetu Zmluvy.

Cena predmetu zmluvy za zhotovenie diela:

bez DPH ………………………………… eur

sadzba DPH v % …………………….....

výška DPH ……………………………… eur

cena vrátane DPH ………………….. .... eur

(ďalej len „cena za zhotovenie diela“).

* 1. Zmena dohodnutej ceny diela v prípade vzniku viac/menej prác a dodávok sa umožňuje len na základe dodatku ku Zmluve, uzavretého podľa platného zákona o verejnom obstarávaní.
	2. Pre výpočet zmeny ceny bude zhotoviteľ používať ceny nasledovne:

- zmeny množstiev, výmer, v prípade úpravy množstva merných jednotiek, ak sa nemenia položky stavebných prác a dodávok, na ktoré sú v prílohe č. 1 k tejto Zmluve dohodnuté jednotkové ceny, sa tieto ceny uplatnia na zmenené množstvá,

- pri doplnení nových položiek stavebných prác a dodávok, ktoré sa v prílohe č. 1 k tejto Zmluve nevyskytujú, predloží zhotoviteľ kalkuláciu ceny podľa kalkulačného vzorca uvedeného v prílohe č. 3 k tejto Zmluve v zmysle zákona č.18/1996 Z. z. o cenách v znení neskorších predpisov.

4.5 Zhotoviteľ je povinný ku každému dodatku Zmluvy, týkajúce sa zmeny ceny diela v prípade vzniku viac/menej prác a dodávok, vypracovať a priložiť dodatok k rozpočtu uvedenému v prílohe č. 1 tejto Zmluvy v nasledovnom rozsahu:

 - rekapitulácia ceny, ktorá bude obsahovať cenu z rozpočtu, ktorý je prílohou č. 1 tejto Zmluvy, cenu

 dodatku/dodatkov k rozpočtu a cenu spolu,

 - položkovitý rozpočet viac/menej prác a dodávok, vypracovaný na základe výkazu výmer viac/menej prác

 a dodávok spracovaného zhotoviteľom, prípadne v spolupráci s projektantom,

 - položkovitý rozpočet prác a dodávok, ktoré nebudú realizované,

 - postup vypracovania dodatku k rozpočtu je uvedený v čl. 10 tejto Zmluvy.

4.6 Cena zohľadňuje kvalitatívne a dodacie podmienky materiálov, výrobkov a montážnych prác, zodpovedajúcich technickým normám a všeobecne záväzným predpisom vo výstavbe.

4.7 Zmluvné strany potvrdzujú, že zhotoviteľ je **(**prípadne nie je**)** platiteľom DPH a objednávateľ je platiteľom DPH.

4.8 V odsúhlasených jednotkových cenách, podľa prílohy č.1 tejto Zmluvy, je zahrnuté všetko, čo je potrebné pre úplné, riadne, funkčné, termínovo a vecne primerané plnenie predmetu tejto Zmluvy, predovšetkým ale:

* všetky materiálové, dopravné a vedľajšie materiálové náklady, príslušenstvo, stroje, prístroje, nástroje a stavebné pomocné materiály, ktoré sú potrebné na vykonanie prác,
* všetky mzdové a vedľajšie mzdové náklady, dane, náklady na nadčasy, odmeny, odlučné, cestovné a iné vedľajšie výdaje,
* náklady na vyloženie, skladovanie a rozdelenie všetkých pre realizáciu diela potrebných materiálov a dodávok, bez rozdielu podlaží,
* náklady na vybavenie, zaistenie, osvetlenie, pomocné náradie, lešenia, požiarne utesnenie prestupov podľa PD, skladovacie plochy,
* náklady na všetky ochranné opatrenia do doby prevzatia celého diela objednávateľom,
* vypratanie staveniska, odvoz odpadu a sute, vrátane dodržiavania dotknutých zákonov o ochrane životného prostredia a nariadení príslušných orgánov,
* náklady spojené s dovozom materiálov zo zahraničia, vrátane colných a iných poplatkov spojených s dovozom, dopravnými nákladmi, certifikáciou výrobkov a materiálov,
* náklady na uzatvorenie a udržiavanie platnosti všetkých druhov poistiek súvisiacich priamo alebo nepriamo s realizáciou diela,
* licencie na živnostenské, priemyselné, autorské a ochranné práva,
* skúšky, atesty, osvedčenia a certifikáty v súlade s príslušnými zákonmi,
* všetky vedľajšie pomocné a režijné práce a výkony, ktoré sú potrebné pre dokonalé a kompletné plnenie predmetu Zmluvy jednotlivo, rovnako ako v celku.

**5. Financovanie a fakturácia**

5.1 Objednávateľ preddavok finančných prostriedkov neposkytne.

5.2 Objednávateľ zhotoviteľovi uhradí cenu za vykonanie predmetu zmluvy na základe zhotoviteľom vyhotovenej a predloženej faktúry za vykonané práce a dodávky, doloženej súpisom vykonaných prác a dodávok a zisťovacím protokolom. Súpis musí obsahovať druh a množstvo vykonaných prác a dodávok v položkovitej skladbe rozpočtu a ich ocenenie jednotkovými cenami podľa rozpočtu. V zisťovacom protokole zhotoviteľ uvedie cenu prác a dodávok vykonaných zhotoviteľom odo dňa zahájenia prác bez DPH. Zisťovací protokol a súpisy musia byť originálne podpísané zhotoviteľom a opatrené originálnym odtlačkom pečiatky zhotoviteľa. Faktúru predloží zhotoviteľ objednávateľovi v troch vyhotoveniach, súpisy a zisťovací protokol predloží zhotoviteľ objednávateľovi v štyroch vyhotoveniach, z toho tri vyhotovenia zostávajú objednávateľovi. Objednávateľ preverí súlad vykonaných prác a dodávok podľa predloženého súpisu vykonaných prác a dodávok so skutočnosťou, s výkazmi výmer, s rozpočtom, s projektom a s touto Zmluvou. Objednávateľ odsúhlasí a potvrdí predložený súpis vykonaných prác a dodávok a vráti do piatich pracovných dní od ich predloženia podpísané zhotoviteľovi, alebo v prípade vád alebo nesúladu súpisu so skutočnosťou, s výkazmi výmer, s rozpočtom, s projektom alebo s touto Zmluvou ich v rovnakej lehote vráti zhotoviteľovi spolu s faktúrou na prepracovanie s  uvedením dôvodu vrátenia, presným zadefinovaním vád alebo nedorobkov a označením položiek, u ktorých vady, nedorobky alebo nesúlad zistil. Ak objednávateľ nevráti súpis s faktúrou zhotoviteľovi do piatich pracovných dní na prepracovanie, považujú strany súpis za objednávateľom odsúhlasený. V prípade sporu platí dátum odovzdania poštovej zásielky verejnému prepravcovi. Kontrolu, odsúhlasovanie a potvrdzovanie vykonaných prác a dodávok bude vykonávať za objednávateľa technický dozor objednávateľa. Odsúhlasenie vykonaných prác a dodávok a potvrdenie ich súladu so skutočnosťou, s výkazmi výmer, s rozpočtom, s projektom a s touto Zmluvou vykoná technický dozor objednávateľa tak, že podpíše zhotoviteľom vystavený súpis vykonaných prác a dodávok, opatrí ich odtlačkom pečiatky objednávateľa a dátumom ich odsúhlasenia. Lehota splatnosti faktúry je 30 dní od prevzatia faktúry objednávateľom. V prípade neoprávneného vrátenia faktúry objednávateľom má zhotoviteľ tiež právo účtovať tú istú zmluvnú pokutu, ktorá je dohodnutá v tejto zmluve pre prípad nezaplatenia faktúry objednávateľom v lehote splatnosti.

5.3 Faktúra musí obsahovať:

* meno a adresu sídla zhotoviteľa, miesta podnikania, prípadne prevádzkarne, IČO a IČ DPH zhotoviteľa,
* meno a adresu sídla objednávateľa, miesta podnikania, IČO a IČ DPH objednávateľa,
* poradové číslo faktúry,
* číslo Zmluvy a označenie časti diela,
* dátum, kedy boli práce vykonané,
* dátum vyhotovenia faktúry,
* množstvo a druh dodaného tovaru a rozsah a druh realizovaných prác,
* výšku fakturovanej čiastky bez DPH v EUR,
* sadzbu DPH alebo údaj o oslobodení od DPH,
* výšku DPH v EUR,
* označenie banky a číslo účtu zhotoviteľa uvedené v čl. 1 tejto zmluvy na ktorý sa má platba uhradiť (v tvare IBAN),
* lehotu splatnosti,
* pečiatku a podpis vystavovateľa faktúry.

5.4 Cena za zhotovenie diela bude hradená na základe odsúhlasených skutočne vykonaných prác nasledovne:

a) faktúrou vo výške 100% z celkových oprávnených výdavkov z ceny diela podľa čl.4. bod 4.2 tejto zmluvy bez DPH,

 po ukončení preberacieho konania.

5.5 Objednávateľ môže zadržať zhotoviteľovi časť z dohodnutej ceny predmetu Zmluvy celkom s DPH až do výšky 10% do Právo na vystavenie faktúry bude mať zhotoviteľ po splnení celého predmetu Zmluvy, po jeho odovzdaní a prevzatí objednávateľom, do 10 dní po podpísaní preberacieho protokolu. preukázania splnenia kvalitatívnych parametrov pri odovzdávaní a preberaní diela a do odstránenia všetkých nedostatkov a nedorobkov uvedených v preberacom protokole.

5.6 Objednávateľ odpočíta z  faktúry zmluvnú pokutu za nedodržanie zmluvného termínu dokončenia a odovzdania predmetu Zmluvy z dôvodov na strane zhotoviteľa.

**6. Záručná lehota, záruka za plnenie Zmluvy, škody a poistenia**

6.1 Záručná lehota na stavebné práce je dohodnutá na 5 rokov odo dňa prevzatia prác preberacím protokolom.

 U zariadení a dodávok, u ktorých bol vydaný záručný list výrobcom, sa záruka zhotoviteľa riadi týmto záručným listom.

6.2 Záručná lehota začína plynúť dňom odovzdania a prevzatia diela bez vád a nedorobkov.

6.3 Zhotoviteľ zodpovedá za vady diela, ktoré má v čase jeho odovzdania objednávateľovi a počas záručnej doby.

6.4 Zhotoviteľ je povinný počas záručnej doby na svoje náklady, riziko a zodpovednosť

* odstrániť vady diela zavinené zhotoviteľom, nezávisle na ich povahe (doprava, realizácia prác, montáž, použitie nevhodného materiálu a pod.),
* ak vady nemôžu byť odstránené, má objednávateľ právo na výmenu chybnej časti diela,
* ak vady zapríčinia nefunkčnosť celého diela, obmedzenie jeho funkcionality, náklady naviac z titulu ďalších dodávok a pod. je za to zhotoviteľ plne zodpovedný a objednávateľ má nárok na úhradu všetkých škôd jeho počínaním spôsobených, o čom bude zhotoviteľa písomne informovať.

6.5 Záručná doba sa predlžuje o dobu počas ktorej sa vada odstraňovala.

6.6 Ak zhotoviteľ v súvislosti so svojou činnosťou poškodí majetok objednávateľa, alebo tretích osôb, musí bez zbytočného odkladu uviesť veci do pôvodného stavu, prípadne znášať náklady ktoré s tým súvisia, pričom zodpovedá za škodu v plnom rozsahu. Zhotoviteľ nesie riziko a zodpovednosť za nebezpečenstvo škody na diele, rovnako aj za rozpracované a dokončené práce až do doby protokolárneho prevzatia celého diela objednávateľom.

**7. Zodpovednosť za vady, Zmluvné pokuty, odstúpenie od Zmluv**y

7.1 Zhotoviteľ ručí za to, že predmet Zmluvy bude mať počas záručnej doby a v čase odovzdania a prevzatia technické vlastnosti zhodné s požiadavkami všeobecne záväzných právnych predpisov, technických noriem, ďalej vlastnosti podľa Zmluvy uzatvorenej s objednávateľom a že nebude mať vady, ktoré by bránili jeho užívaniu k určenému účelu.

7.2 Vady diela zhotoviteľ odstráni počas záručnej doby bezodplatne, bez nároku na úhradu akýchkoľvek súvisiacich nákladov (dopravné a podobne). Na odstránenie vady nastúpi zhotoviteľ najneskôr do................ ( požiadavka verejného obstarávateľa najneskôr do 3 dní) od uplatnenia reklamácie a vadu odstráni v takej lehote, aby nebránila riadnemu užívaniu diela.

7.3 V prípade nesplnenia zmluvnej lehoty na dokončenie a odovzdanie diela zhotoviteľ zaplatí objednávateľovi Zmluvnú pokutu vo výške 0,1 % z ceny diela bez DPH za každý aj začatý deň omeškania s odovzdaním ukončeného diela.

7.4 Za omeškanie s odstránením vád, reklamovaných objednávateľom v záručnej lehote, zaplatí zhotoviteľ zmluvnú pokutu vo výške 100,- eur za každý aj začatý deň omeškania.

7.5 Ak sa objednávateľ ocitne v omeškaní s platením faktúr, môže zhotoviteľ uplatniť a objednávateľ v tom prípade zaplatí zmluvnú pokutu vo výške 0,1 % z dlžnej sumy bez DPH za každý aj začatý deň omeškania.

7.6 Zmluvné strany sa dohodli, že zmluvu je možné ukončiť:

 a) na základe vzájomnej dohody zmluvných strán a

 b) v prípade podstatného porušenia zmluvy.

 Za podstatné porušenie zmluvy sa považuje:

* omeškanie zhotoviteľa s plnením termínov uvedených v časovom pláne/harmonograme prác o viac ako 15 dní bez uvedenia dôvodu, ktorý by omeškanie ospravedlňoval (uvedené v článku 3., bod 3.2, 3.3 tejto zmluvy),
* bezdôvodné neprevzatie pracoviska/staveniska zhotoviteľom,
* ak zhotoviteľ nezačal so zhotovovaním diela do 10 dní odo dňa prevzatia pracoviska/staveniska od objednávateľa,
* vadné plnenie zhotoviteľa, ktoré zhotoviteľ napriek predchádzajúcemu písomnému upozorneniu objednávateľa v primeranej určenej lehote neodstránil,
* neplnenie záväzkov vyplývajúcich z tejto zmluvy pre zhotoviteľa ani po opätovnom písomnom upozornení zo strany objednávateľa,
* nesplnenie parametrov diela zhotoviteľom ani v náhradnom obojstranne dohodnutom termíne,
* pokiaľ bol na zhotoviteľa vyhlásený konkurz,
* omeškanie dlhšie ako 30 dní zhotoviteľa s odovzdaním riadne zhotoveného diela/predmetu zmluvy podľa článku 3. tejto zmluvy z dôvodov na strane zhotoviteľa,
* ak objednávateľ mešká s úhradou faktúry viac ako 20 dní,
* ak objednávateľ prerušil práce na diele na viac ako 70 dní a nedošlo k inej písomnej dohode,
* ak zhotoviteľ prerušil práce na diele na viac ako 5 dní a nedošlo k inej písomnej dohode.
	1. Odstúpením od Zmluvy nezanikajú povinnosti nahradiť škodu a platiť zmluvné pokuty dohodnuté pre prípad porušenia Zmluvy a tie povinnosti zmluvných strán, ktoré vznikli pred odstúpením od Zmluvy, ak z ich povahy nevyplýva niečo iné.

7.8 Odstúpením od Zmluvy niektorou zo zmluvných strán sa zhotoviteľ nezbavuje svojich povinností a záväzkov, ohľadom vykonanej časti diela, z titulu záruky v zmysle ustanovení čl. 6 tejto Zmluvy.

7.9 Objednávateľ i zhotoviteľ je oprávnený zaslať písomné odstúpenie od Zmluvy poštou. Ak druhá strana odstúpenie od Zmluvy z akéhokoľvek dôvodu neprevezme, písomnosť sa považuje za doručenú v súlade s platnými predpismi o doručovaní zásielok. Miestom doručovania korešpondencie, písomností a dokladov všetkého druhu je sídlo objednávateľa, resp. zhotoviteľa, uvedené v úvodných ustanoveniach tejto Zmluvy.

7.10 Ďalší postup strán v prípade odstúpenia od Zmluvy upravuje § 344 a nasledujúce Obchodného zákonníka.

**8. Pracovisko, realizácia diela, odovzdanie a prevzatie diela**

8.1 Objednávateľ odovzdá zhotoviteľovi pracovisko/stavenisko spolu s východiskovými podkladmi najneskôr do siedmich (7) kalendárnych dní od dátumu podpisu zmluvy a to vyhotovením záznamu o odovzdaní a prevzatí staveniska a zápisom do stavebného denníka.

Východiskovým podkladom je realizačný projekt.

8.2 Zhotoviteľ uvoľní pracovisko v deň nasledujúci po dni odovzdania a prevzatia zhotoveného diela.

8.3 Podmienky realizácie budú upresnené v zápise o odovzdaní pracoviska/staveniska.

8.4 Zhotoviteľ bude pri uskutočňovaní diela dodržiavať predpisy týkajúce sa bezpečnosti práce a technických zariadení a dbať o ochranu osôb na stavenisku.

8.5 Zhotoviteľ bude počas realizácie diela dodržiavať hygienické a ostatné platné predpisy a najmä je povinný zabezpečiť zníženie negatívnych vplyvov zo stavebných prác na životné prostredie technickou disciplínou (zníženie hlučnosti, prašnosti, dodržiavanie nočného pokoja).

8.6 Zhotoviteľ zabezpečí odvoz a zneškodnenie všetkých odpadov zo stavebnej činnosti v súlade s ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

8.7 Zhotoviteľ zodpovedá za čistotu a poriadok na stavenisku a priestoroch dotknutých jeho činnosťou.

8.8 Zhotoviteľ bude viesť odo dňa prevzatia staveniska stavebnomontážny denník (ďalej len „denník“), ktorý bude trvalo prístupný objednávateľovi. Povinnosť viesť denník sa končí dňom odstránenia nedostatkov a nedorobkov po odovzdaní ukončeného diela. Zmluvné strany sa dohodli, že denník musí byť na stavenisku kedykoľvek k dispozícií a musí byť uložený na stavbe tak, aby nedochádzalo k poškodeniu zápisov v denníku.

8.9 V informačnej časti denníka musia byť uvedené identifikačné údaje o objednávateľovi, projektantovi a zhotoviteľovi, údaje o subdodávateľoch zhotoviteľa, zoznam všetkých dokladov a rozhodnutí týkajúcich sa vykonávaného diela. Všetky listy denníka sa musia postupne číslovať.

* 1. Zápisy do denníka zapisuje a podpisuje určený stavbyvedúci zhotoviteľa v deň vykonania prác, alebo v deň vzniku okolností, ktoré sú predmetom zápisu. Medzi zápismi sa nesmú vynechávať voľné miesta. Pokiaľ zhotoviteľ nesúhlasí so zápisom, ktorý vykoná objednávateľ alebo projektant, musí k tomuto zápisu zaujať stanovisko najneskôr do piatich pracovných dní. V prípade, že sa tak nestane, súhlasí so zápisom.

8.11 Zápisom objednávateľa alebo povereného zástupcu objednávateľa do stavebného denníka nemôže objednávateľ požadovať alebo odsúhlasiť rozšírenie prác a dodávok nad rozsah predmetu plnenia tejto Zmluvy ani požadovať alebo odsúhlasiť zmeny diela.

8.12 Ak objednávateľ alebo zhotoviteľ nesúhlasí s obsahom vykonaného zápisu, musí do piatich pracovných dní oznámiť svoje stanovisko lebo inak platí, že s obsahom zápisu súhlasí.

8.13 Zhotoviteľa a jeho dodávateľov bude zastupovať počas realizácie prác na stavbe

 ................................................................................................. (meno a priezvisko).

* 1. Odborný technický dozor objednávateľa bude zhotoviteľovi oznámený pri protokolárnom odovzdaní pracoviska.

8.15 Objednávateľ odovzdá zhotoviteľovi pri odovzdaní pracoviska realizačný projekt.

8.16 Zhotoviteľ sa zaväzuje vyzvať písomne objednávateľa, resp. jeho splnomocneného zástupcu na kontrolu všetkých prác, ktoré majú byť v priebehu ďalších prác zakryté, alebo sa stanú neprístupnými, minimálne 3 pracovné dni vopred. Ak sa objednávateľ nedostaví a nevykoná kontrolu týchto prác bude zhotoviteľ pokračovať v týchto prácach. Ak bude objednávateľ požadovať dodatočne odkrytie týchto prác, je zhotoviteľ oprávnený toto odkrytie vykonať na náklady objednávateľa. Zhotoviteľ je však povinný zhotoviť preukaznú fotodokumentáciu sám a na vlastné náklady. Túto potom musí predložiť objednávateľovi spolu s protokolom o vykonaných prácach, ktorý sa stane podkladom pre fakturáciu. Ak bude objednávateľ z objektívnych príčin požadovať dodatočné odkrytie týchto prác a po odkrytí konštrukcie sa ukáže chyba pri zhotovení konštrukcie, je zhotoviteľ povinný toto odkrytie vykonať a uhradiť na vlastné náklady s tým spojené. V prípade, že sa chyba neukáže, hradí všetky náklady s tým spojené objednávateľ.

8.17 Zhotoviteľ oznámi objednávateľovi 30 dní vopred pripravenosť diela k odovzdaniu a to zápisom v stavebnom denníku a vzájomne si s objednávateľom dohodnú konkrétny deň začatia odovzdávacieho a preberacieho konania. Objednávateľ má právo uložiť zhotoviteľovi opatrenia pred prevzatím diela za účelom odstránenia zistených nedostatkov, vád a nedorobkov. O prevzatí diela bude vyhotovený preberací protokol o odovzdaní a prevzatí pracoviska.

8.18 Súčasťou odovzdávajúceho protokolu sú nasledovné prílohy :

* Certifikáty doklady ktorými preukáže kvalitu použitých materiálov podľa zákona č.90/1998 Z. z. o stavebných výrobkoch v znení neskorších predpisov (atesty, certifikáty -1x originál a 2x fotokópie),
* stavebný denník,
* doklady o vyvezení stavebného a separovaného odpadu na riadenú skládku, alebo o jeho likvidácii povoleným spôsobom,
* projekt skutočného vyhotovenia stavby, jedenkrát v tlačenej forme a jedenkrát v CD/DVD formáte,
* fotodokumentácia realizácie diela.

8.19 Dielo sa považuje za splnené, t. j. za zhotovené jeho odovzdaním zhotoviteľom a prevzatím objednávateľom. Zhotoviteľ je povinný po dokončení diela, bez zbytočného odkladu, písomne oznámiť objednávateľovi termín, kedy bude dielo pripravené na odovzdanie. Na základe tohto oznámenia sú zmluvné strany povinné dohodnúť časový postup odovzdania a prevzatia diela tak, aby odovzdanie a prevzatie diela bolo ukončené v zmluvne dohodnutej lehote. Objednávateľ dielo prevezme iba v tom prípade, ak na ňom nebudú zistené žiadne vady a nedorobky, ktoré by bránili riadnemu, bezpečnému, ekonomickému a plne funkčnému užívaniu celého diela. Prevzatie diela môže byť objednávateľom odmietnuté v prípade zistených závad funkčnosti, rovnako ako v prípade čiastočného alebo úplného nesplnenia záväzkov zhotoviteľa. O uvedenej skutočnosti bude vyhotovený písomný záznam.

**9. Ďalšie povinnosti Zmluvných strán**

* 1. Zhotoviteľ sa ďalej zaväzuje:
* po podpise tejto zmluvy vyžiadať od prevádzkovateľov sietí presné vytýčenie všetkých podzemných inžinierskych sietí, aby nedošlo k ich porušeniu počas realizácie diela, pričom je nutné rešpektovať STN 73 3050 – Zemné práce,
* zabezpečovať si všetky potrebné potvrdenia a povolenia k realizácii diela, ak počas realizácie diela vznikne takáto potreba získania potvrdení a povolení,
* zabezpečiť prepracovanie projektovej dokumentácie v prípade, že rozpočet zhotoviteľa obsahuje ekvivalentné technické špecifikácie s technickými špecifikáciami stanovenými projektovou dokumentáciou,
* zabezpečiť spracovanie dodatku k rozpočtu na práce a dodávky, ak ich potreba vykonania vyplynie dodatočne po uzavretí Zmluvy týkajú sa rozšírenia alebo zmeny predmetu tejto Zmluvy,
* aktualizovať do desiatich (10) kalendárnych dní od podpísania tejto zmluvy časový plán/harmonogram prác vypracovaný zhotoviteľom v rámci verejného obstarávania, ktorý bude  po vzájomnom odsúhlasení oboma zmluvnými stranami tvoriť prílohu č. 2 tejto zmluvy,

9.2 Objednávateľ sa zaväzuje:

* odovzdať zhotoviteľovi protokolárne pracovisko, vypracovať protokol o odovzdaní a prevzatí staveniska,
* najneskôr ku dňu odovzdania pracoviska odovzdať zhotoviteľovi realizačný projekt,
* zabezpečiť včasnú úhradu faktúr,
* prevziať zhotovené dielo za podmienok dohodnutých v tejto Zmluve.

**10. Ostatné dohody**

10.1 O prácach a dodávkach, ktorých potreba vykonania vyplynie dodatočne po uzavretí Zmluvy, sú povinné Zmluvné strany sa navzájom informovať zápisom do stavebného denníka stavby. Návrh dodatku k rozpočtu zostavuje vždy zhotoviteľ a dokladá minimálne stručnou technickou správou a grafickým znázornením, z ktorých bude zrejmé miesto, rozsah, technické a kvalitatívne parametre navrhovaných prác a dodávok. Takto spracovaný návrh dodatku k rozpočtu, opatrený originálnym odtlačkom pečiatky zhotoviteľa, opatrený originálnym podpisom štatutárneho zástupcu zhotoviteľa a dátumom spracovania, predloží zhotoviteľ objednávateľovi k odsúhlaseniu a podpísaniu.

10.2 Na základe odsúhlaseného a oprávnenou osobou objednávateľa podpísaného dodatku k rozpočtu spracovaného zhotoviteľom, zhotoviteľ predloží objednávateľovi návrh dodatku ku Zmluve, ku ktorému priloží:

* dodatok k rozpočtu originálne podpísaný štatutárnym zástupcom zhotoviteľa, opatrený originálnym odtlačkom pečiatky zhotoviteľa a objednávateľa, originálne podpísaný oprávnenou osobou objednávateľa, s uvedením dátumu jeho spracovania,
* grafické znázornenie (náčrtky alebo výkresy) a technický popis, vystihujúci druh, rozsah, miesto a ďalšie charakteristiky prác alebo dodávok,
* písomný súhlas projektanta k  prácam alebo zmenám.
	1. Zmenu ceny diela zhotoviteľ môže vykonať až po písomnom odsúhlasení a podpísaní dodatku k rozpočtu objednávateľom, len uzatvorením dodatku ku Zmluve, a to len v prípadoch dohodnutých v čl. 4 bod 4.4 tejto Zmluvy.
	2. Zhotoviteľ zodpovedá za plnenie Zmluvy o subdodávke subdodávateľom tak, ako keby plnenie realizované na základe tejto Zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe Zmluvy o subdodávke.

**11. Záverečné ustanovenia**

11.1 Táto Zmluva alebo jej dodatky nadobúdajú platnosť po jej podpísaní štatutárnymi zástupcami oboch Zmluvných strán a účinnosť deň nasledujúci po dni ich zverejnenia podľa platných predpisov.

11.2 Nedeliteľnou súčasťou Zmluvy o dielo je:

 príloha č. 1 - Špecifikácia prác a dodávok – rozpočet

 príloha č. 2 - Podrobný časový plán/harmonogram rekonštrukcie diela

 príloha č. 3 - Kalkulačný vzorec

 príloha č.4 - Zoznam subdodávateľov a podiel a rozsah subdodávok (predkladá ak sú, alebo bude so skutočným stavom uvedené, že ku dňu uzavretia zmluvy dodávateľ nezadáva žiadnu časť zákazky podľa zmluvy žiadnemu subdodávateľovi)

 príloha č. 5 - Vysvetlenia zadávania zákazky (doplní úspešný uchádzač, ak vysvetlenia budú)

 príloha č. 6 - Uzatvorená zmluva o zodpovednosti za škody spôsobené z podnikateľského rizika pri realizácií tejto Zmluvy a to po celú dobu jej platnosti a účinnosti (doplní úspešný uchádzač, minimálne na sumu 40 tis. eur)

11.3 Vzťahy neupravené touto Zmluvou sa budú riadiť ustanoveniami Obchodného zákonníka a ostatných všeobecne záväzných právnych predpisov. Neplatnosť ktoréhokoľvek článku, bodu, alebo ustanovenia tejto Zmluvy nemá vplyv na platnosť ostatných ustanovení tejto Zmluvy.

11.4 Zmluva je vyhotovená v piatich (5) rovnopisoch, z toho tri (3) pre objednávateľa a dve (2) pre zhotoviteľa.

11.5 Zhotoviteľ súhlasí so zverejnením textu tejto Zmluvy podľa platných právnych predpisov.

11.6 Zhotoviteľ dodá objednávateľovi najneskôr do jedného pracovného dňa po podpise Zmluvy znenie Zmluvy v elektronickej forme vo formáte PDF s možnosťou vyhľadávania alebo ako dokument WORD (nepodpísaná Zmluva) pre zverejnenie Zmluvy v Centrálnom registri zmlúv vedenom Úradom vlády SR.

11.7 Zmluvné strany vyhlasujú, že túto Zmluvu pred jej podpísaním prečítali, že bola uzavretá po vzájomnej dohode, podľa ich slobodnej vôle, určite, vážne a zrozumiteľne, nie v tiesni za nápadne nevýhodných podmienok. Autentickosť Zmluvy potvrdzujú svojimi podpismi.

 Rozhodným právom pre všetky právne vzťahy súvisiace s touto zmluvou je právo platné v Slovenskej republike. Práva a povinnosti, ktoré vznikli na základe tejto zmluvy, alebo v súvislosti s touto zmluvou sa riadia zákonom č. 513/1991 Zb. Obchodný zákonník, a tam kde to vyplýva z príslušných právnych predpisov aj zákonom č. 40/1964 Zb. Občiansky zákonník a zákonom č. 618/2003 Z. z. o autorských právach a právach súvisiacich s autorským právom (autorský zákon), v ich aktuálnom znení platnom v Slovenskej republike.

V…………..............dňa................... V Bratislave dňa……........................

Zhotoviteľ: Objednávateľ:

prof. Ing. Ferdinand Daňo, PhD.,

 rektor Ekonomickej univerzity v Bratislave

Kalkulačný vzorec

1. Priamy materiál
2. Priame mzdy
3. Ostatné priame náklady (OPN)
	1. odvody z miezd
	2. náklady na stroje
	3. náklady na dopravu
4. Nepriame náklady
	1. výrobná réžia (Rv) zo základne 2+3
	2. správna réžia (Rs) zo základne 2+3+Rv
5. Zisk zo základne 2+3+Rv+Rs
6. Nekalkulované náklady .

Jednotková cena bez DPH (celkom 1 až 6 )

1. Priamy materiál:

—> cena bude doložená príslušným dokladom s dopočítaním obstarávacích nákladov (platí aj pre špecifikácie) ~ pri tvorbe ceny obstarávacích nákladov - doprava materiálu, bude použitá individuálna kalkulácia.

1. Priame mzdy:

 —>pre príslušnú profesiu budú použité hodinové sadzby mzdových nákladov zhotoviteľa,

( uchádzač v ponuke predloží vyplnenú nižšie uvedenú tabuľku s vlastným počtom tarifných stupňov so stručnou charakteristikou použitých tarifných stupňov )

|  |  |  |  |  |  |  |  |
| --- | --- | --- | --- | --- | --- | --- | --- |
| Tarifný stupeň: | 1 | 2 | 3 | 4 | 5 | 6 | 7 |
| Charakteristika tarif. stupňa |  |  |  |  |  |  |  |
| Základná hodinová sadzba Eur/hod. |  |  |  |  |  |  |  |

1. Ostatné priame nákladv:

odvody z miezd budú stanovené úhrnnou percentuálnou sadzbou povinných odvodov z priamych miezd podľa štátom vydaných predpisov v čase spracovania ceny,

—> sadzby stroiohodín, doprava budú stanovené podľa cenníkov: (v prípade,

že cenníky nebudú obsahovať použitý stroj, predloží zhotoviteľ individuálnu kalkuláciu strojohodín), v prípade prenájmu podkladom bude príslušná faktúra prenajímateľa, resp. dopravcu,

( uchádzač v ponuke uvedie, ktorý cenník bude pri tvorbe ceny používať (napr. ODIS, CENEKON, Cenkros a pod.)

1. a 5, Sadzby nepriamych nákladov a zisku:

podľa skutočných režijných nákladov firmy:

—> výrobná réžia HSV %

—> výrobná réžia PSV, M %

—> správna réžia HSV %

—> správna réžia PSV, M %

—> zisk %

( uchádzač v ponuke uvedie percentuálne sadzby, ktoré použije pri kalkulácii ceny).